Diari Oficial de la Generalitat Valenciana


Sumari del DOGV 7786, del 19-05-2016 (2016/3545)

RESOLUCIÓ de 17 de maig de 2016, del director general de Relacions amb les Corts, per la qual es disposa la publicació del protocol general entre la Generalitat, a través de la Conselleria d'Educació, Investigació, Cultura i Esport, l'Agència Valenciana del Turisme, l'Ajuntament de València, la Diputació Provincial de València, la Universitat de València-Estudi General, la Cambra de Comerç de València, el Col·legi de l'Art Major de la Seda i l'Associació UNESCO València/ Mediterrani, per a l'assessorament i la realització d'actuacions conjuntes en desenvolupament de la Ruta de la Seda.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3545


Data del document
:   17-05-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 17 de maig de 2016, del director general de Relacions amb les Corts, per la qual es disposa la publicació del protocol general entre la Generalitat, a través de la Conselleria d'Educació, Investigació, Cultura i Esport, l'Agència Valenciana del Turisme, l'Ajuntament de València, la Diputació Provincial de València, la Universitat de València-Estudi General, la Cambra de Comerç de València, el Col·legi de l'Art Major de la Seda i l'Associació UNESCO València/ Mediterrani, per a l'assessorament i la realització d'actuacions conjuntes en desenvolupament de la Ruta de la Seda. [2016/3545]  
La Generalitat, a través de la Conselleria d'Educació, Investigació, Cultura i Esport, l'Agència Valenciana del Turisme, l'Ajuntament de València, la Diputació Provincial de València, la Universitat de València - Estudi General, la Cambra de Comerç de València, el Col·legi de l'Art Major de la Seda i l'Associació UNESCO València / Mediterrani han subscrit, prèvia tramitació reglamentària, el dia 4 de maig de 2016, el protocol general per a l'assessorament i la realització d'actuacions conjuntes en desenrotllament de la Ruta de la Seda.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedeix la publicació, en el Diari Oficial de la Comunitat Valenciana, del protocol general esmentat, que ha quedat inscrit en el Registre de Convenis de la Generalitat amb el número 327/2016 i que figura com a annex d'esta resolució.  
  
València, 17 de maig de 2016.El director general de Relacions amb les Corts: Antonio Torres Salvador  
  
  
Protocol general de col·laboració entre la Generalitat, per mitjà de la Conselleria d'Educació, Investigació, Cultura i Esport, l'Agència Valenciana del Turisme, l'Ajuntament de València, la Diputació Provincial de València, la Universitat de València - Estudi General, la Cambra de Comerç de València, el Col·legi de l'Art Major de la Seda, i l'Associació UNESCO València/Mediterrani, per a l'assessorament i la realització d'actuacions conjuntes en el desenvolupament de la Ruta de la Seda.  
  
València, 4 de maig de 2016  
  
Reunits  
D'una banda, Vicent Marzà i Ibáñez, conseller d'Educació, Investigació, Cultura i Esport, en virtut del que disposa l'article 1 del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell (DOCV 7560, 2015.06.30), i en l'article 22 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 7566, 2015.08.07); intervé en aquest acte en nom i representació de l'esmentada conselleria i es troba facultat per a la signatura del present protocol general per l'Acord del Consell d'1 d'abril de 2016. El domicili d'aquesta conselleria, a efectes del present document, és el situat a València, avinguda de Campanar, número 32.  
  
D'una altra, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomenen les persones titulars de secretaries autonòmiques de la Generalitat (DOCV 7564, 06.07.2015), i en l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 7566, 08.07.2015); intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, a efectes del present document, és el situat a València, carrer de Castán Tobeñas, número 77, ciutat administrativa 9 d'Octubre, torre II, planta tercera.  
  
La seua legitimació i representació per a aquest acte es deriva del que estableix l'apartat 2.e de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la signatura de convenis, autoritzada la signatura del present protocol general per l'Acord del Consell de data 1 de abril de 2016.  
D'una altra, Joan Ribó i Canut, alcalde de la ciutat de València, en representació de l'Ajuntament de València de conformitat amb el que disposa l'article 124.4.a de la Llei 7/1985, de 2 d'abril, reguladora de les bases del règim local, i en compliment de l'Acord de la Junta de Govern de data 8 de abril de 2016, pel qual es va aprovar el present protocol general, assistit pel secretari general de l'Administració municipal d'esta corporació, Francisco Javier Vila Biosca, en exercici de les funcions de fe pública.  
D'una altra, Jorge Rodríguez Gramage, president de la Diputació Provincial de València i del Patronat Provincial de Turisme de València, amb CIF G9682909A, en el seu nom i representació, en virtut del que disposa l'article 34.1.b de la Llei 7/1985, Reguladora de les Bases del Règim Local, en compliment de l'acordat pel Decret número 25, de data 11 d'abril de 2016, assistit pel secretari general d'aquesta corporació, Vicente Boquera Matarredona, en exercici de les funcions de fe pública.  
  
D'una altra, Esteban Morcillo Sánchez, en qualitat de rector de la Universitat de València - Estudi General, entitat domiciliada a l'avinguda de Blasco Ibáñez, número 13, de València, amb CIF V7048683F, que actua en nom i representació d'aquesta entitat en virtut del Decret 45/2014, de 28 de març, de la Generalitat, i de les competències atribuïdes al seu favor per l'article 20.1 de la Llei Orgànica 6/2001, de 21 de desembre, d'Universitats, i l'article 94 dels Estatuts de la Universitat de València-Estudi General.  
D'una altra, José Vicente Morata Estragués, president de la Cambra de Comerç de València, amb CIF E0887651H, entitat sense ànim de lucre i corporació de dret públic, dependent de la Generalitat, que es regula pel que disposa la Llei 3/2015, de 2 d'abril, de la Generalitat, de Cambres Oficials de Comerç, Indústria, Serveis i Navegació de la Comunitat Valenciana, i domicili al carrer del Poeta Querol, número 16, de València.  
La seua legitimació i representació per a aquest acte es deriva de la seua condició de president de l'esmentada cambra, segons el nomenament efectuat en el Ple d'aquesta corporació de dret públic de data 1 de juny de 2010, i amb facultats per subscriure el present protocol general d'acord amb el que estableix l'article 9 de la Llei 3/2015, de 2 d'abril, de la Generalitat, de Cambres Oficials de Comerç, Indústria, Serveis i Navegació de la Comunitat Valenciana.  
D'una altra, Vicente Genovés de l'Olmo, president del Col·legi de l'Art Major de la Seda, corporació amb CIF Q32106396, i domicili al carrer de l'Hospital, número 7, de València. Els seus estatuts van ser dipositats el 15 de juny de 1978, en la Direcció Territorial d'Ocupació i Treball de València amb el número 46/407.  
La seua legitimació i representació per a aquest acte es deriva de la seua condició de president del Col·legi de l'Art Major de la Seda, segons el nomenament efectuat a la Junta General Ordinària de data 25 de maig de 2010, i amb facultats per subscriure el present protocol general d'acord amb el que estableix l'article 26 dels seus estatuts, i autoritzat per la Junta de Govern de data 25 de febrer de 2016.  
I d'una altra, José Manuel Gironés Guillén, president de l'Associació UNESCO València/Mediterrani. Aquesta associació té el seu domicili al carrer de Roger de Flor, número 13, València, i està inscrita en el Registre Autonòmic d'Associacions amb el número CO-93-876212-A, de la secció primera, i CIF O04097575.  
La seua legitimació i representació per a aquest acte es deriva de la seua condició de president de l'esmentada associació, en virtut de nomenament efectuat en la reunió ordinària de l'Assemblea General de l'esmentada associació de data 16 de gener de 2015, estant autoritzat per a aquest acte, en virtut del que disposa l'article 19 dels estatuts de la citada associació.  
  
Els signants, en la representació que cadascun exerceix, intervenen en funció dels seus respectius càrrecs a fi d'enfortir i aprofundir les relacions de col·laboració institucional, i  
  
Exposen  
Primer. Que, segons estableix l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, l'Agència Valenciana del Turisme té per objecte, entre altres aspectes, l'execució i l'impuls de la política turística de la Generalitat, en relació amb la promoció de la qualitat i innovació, i el desenvolupament, millora, informació i difusió del sector turístic de la Comunitat Valenciana, potenciant l'oferta, mitjançant el suport a la comercialització, informació i difusió del producte turístic de la Comunitat Valenciana i, en general, la realització de les activitats necessàries per a una millor promoció de l'oferta turística de la Comunitat Valenciana.  
  
Així mateix, el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, estableix que els programes i les actuacions d'aquesta entitat de dret públic han d'estar orientats, entre altres objectius, a comunicar positivament la imatge turística de la Comunitat Valenciana, tant en els mercats nacionals com internacionals, i a facilitar la comercialització dels productes per a propiciar una major rendibilitat de les empreses turístiques.  
Per a la consecució d'aquests objectius, l'Agència realitzarà i coordinarà activitats d'informació, promoció i publicitat del producte turístic valencià, i podrà donar suport a la realització d'actuacions conjuntes de cooperació.  
Segon. Que un dels eixos estratègics de l'Agència Valenciana del Turisme és l'impuls als diferents productes turístics amb l'objectiu de diversificar l'oferta i incrementar el valor afegit dels nostres destins. Part essencial d'aquesta estratègia és l'impuls al turisme cultural, com a via per posar en valor i promocionar la nostra cultura, les nostres tradicions, la nostra història, les nostres festes i el nostre patrimoni.  
  
Tercer. Que el protagonisme de la seda a la Comunitat Valenciana durant segles de la nostra història, especialment a la ciutat de València, ens ha llegat un important patrimoni, la Llotja de la Seda i el Col·legi de l'Art Major de la Seda i una herència que perviu hui a través de diferents manifestacions entre les quals destaca la indumentària fallera.  
  
Quart. Que l'any 2015 ha suposat una presa de consciència col·lectiva de les possibilitats de la Ruta de la Seda i que l'esforç realitzat per diferents entitats ens ha portat a un moment idoni per impulsar projectes.  
Que el dia 1 d'abril de 2015, Espanya va passar a ser el 32è estat membre del Programa de la Ruta de la Seda de l'OMT, després de ser acceptada la sol·licitud realitzada pel Ministeri d'Indústria, Energia i Turisme, a instàncies de la Comunitat Valenciana, a través del Centre UNESCO València/Mediterrani i de la Universitat de València-Estudi General.  
Que, d'altra banda, València ha estat designada com a Focal Point d'Espanya a la plataforma/xarxa de la UNESCO sobre les Rutes de la Seda (Silk Road Online Platform). Aquesta plataforma en línia suposa una línia de diàleg i intercanvi entre diferents comunitats culturals, artístiques i acadèmiques destinada a estimular i compartir coneixements sobre les rutes de la seda i a aportar a universitaris, investigadors, artistes, periodistes, artesans tradicionals i joves que viuen al llarg de les rutes històriques de la seda, i més enllà d'elles, una base de dades en línia sobre aquest patrimoni. Aquesta plataforma serveix per coordinar, recolzar i promoure diverses iniciatives dels estats membres (tallers, conferències, festivals, etc.).  
Cinqué. Que el passat mes de juliol, tots els grups parlamentaris de les Corts van signar una declaració institucional mitjançant la qual instaven el Consell a:  
· Sol·licitar al Govern d'Espanya la declaració de València com a Ciutat de la Seda 2016, Estratègia de la Comunitat Valenciana a la Ruta de la Seda 2016-2020.  
· Impulsar, a través dels TIC, projectes basats en intel·ligència turística transnacional per posicionar València.  
· Realitzar la dotació de les partides pressupostàries necessàries per al compliment de la declaració.  
Que el Consell ha complert el primer punt de la declaració i ha tramitat la sol·licitud al Govern Central, i que l'Agència Valenciana del Turisme ha incorporat dotació pressupostària per a l'impuls a la Ruta de la Seda en l'avantprojecte de pressupostos de 2016.  
  
D'altra banda, el Govern de la nació ha donat suport a la iniciativa, amb el recolzament de la declaració de València com a Ciutat de la Seda 2016, Estratègia de la Comunitat Valenciana a la Ruta de la Seda 2016-2020.  
Que totes les entitats signants volen contribuir a la materialització de la declaració institucional de les Corts, amb el disseny i l'execució d'una estratègia destinada a estructurar un producte turístic al voltant de la seda, a la ciutat de València i a la resta de la Comunitat Valenciana, amb l'objectiu que es constituïsca en un referent de la nostra oferta cultural i turística.  
Sisé. Que l'Ajuntament de València té competència en la matèria objecte del present protocol general, tant des del punt de vista de l'activitat turística, article 25.2.h de la Llei 7/1985, de 2 d'abril, Reguladora de les Bases del Règim Local, com des del vessant cultural, article 25.2.m, de l'esmentada llei.  
Que la Conselleria d'Educació, Investigació, Cultura i Esport de la Generalitat és la competent en les matèries de promoció i patrimoni cultural, educació, investigació, formació professional reglada, universitats i ciència, política lingüística i esport, d'acord amb el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 7566, 07.08.2015), i amb el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 7620, 22.09.2015), i té al seu càrrec la direcció i l'execució de la política del Consell en aquestes matèries.  
Que la Universitat de València - Estudi General és una entitat de dret públic de caràcter multisectorial i pluridisciplinari, dotada de personalitat jurídica pròpia, entre els fins prioritaris hi ha el suport científic i tècnic al desenvolupament cultural, social i econòmic de la Comunitat Valenciana, així com la participació en l'estudi i desenvolupament d'actuacions que afavorisquen la competitivitat dels sectors productius valencians entre els quals hi ha el turisme.  
Que, a la Diputació de València, li correspon el foment del desenvolupament econòmic i social i en la planificació en territori provincial, d'acord amb les competències de les altres Administracions públiques en aquest àmbit.  
Que Cambra València té, com a finalitat, segons la seua normativa (Llei 4/2014, de 2 d'abril, Bàsica de les Cambres de Comerç i Llei 3/2015, de 8 d'abril, de la Generalitat, de les Cambres Oficials de Comerç, Indústria, serveis i navegació de la Comunitat Valenciana), el foment del desenvolupament econòmic dins de l'àmbit de la província de València, així com la defensa dels interessos del comerç, la indústria, els serveis i la navegació, aporta solucions generadores de valor i competitivitat a les empreses, dinamitza els reptes institucionals i dels agents d'interès de l'economia valenciana. Cambra València, en l'àmbit turístic, ha tingut un paper fonamental en el seu rol d'aglutinador del sector empresarial i de vertebrador de les polítiques turístiques com a òrgan consultiu de les diferents administracions. Per això, compta amb un Servei de Turisme especialitzat en el disseny de productes turístics i altres serveis d'assessorament i formació. Així mateix desenvolupa, des de l'any 2011, juntament amb la Xarxa de Cambres de Comerç d'Àsia Central, un projecte que té com a objectiu la transferència de coneixement i formació entre empreses turístiques i la revitalització de la Ruta de la Seda, mitjançant la posada en valor del producte turístic com a eix d'unió entre Àsia i Europa. La capil·laritat de les cambres de comerç, i la xarxa internacional d'aquestes, fan que Cambra València compte amb una xarxa internacional de socis que permeten el desenvolupament d'iniciatives conjuntes per a la millora de la difusió de València com a capital de la Ruta de la Seda a nivell Internacional.  
  
Que el Col·legi de l'Art Major de la Seda de València, antic Gremi de Velluters, és una entitat gremial dels seders valencians, fundada el 1474. Actualment està desenvolupant el Projecte de Rehabilitació i Restauració de l'Edifici Gremial situat al carrer de l- Hospital, números 7 i 9, de València, edifici que va ser declarat monument històric artístic nacional pel Reial Decret 1495/1981, de 22 de maig (BOE 174, 22.07.1981). A hores d'ara, s'està realitzant el Projecte Museogràfic per a la creació d'un museu de la seda a València.  
Que el Centre UNESCO València/Mediterrani és una associació sense ànim de lucre amb personalitat jurídica pròpia i plena capacitat d'obrar per al compliment dels seus fins, amb els quals es pretén difondre, a la Comunitat Valenciana, els valors humans, individuals i solidaris, continguts a la Carta de les Nacions Unides i en les convencions de la UNESCO.  
En compliment d'aquests fins, UNESCO València desenvolupa, des de la seua mateixa fundació, els programes específics de la UNESCO com les Trobades de la Multaqa de la Mediterrània, el Programa Mediterrani de la UNESCO, així com el Programa de la Ruta de la Seda. En aquest àmbit, i davant el nou impuls de la seda, UNESCO València preveu una específica programació per a aquests fins, com la XII Multaqa de les Tres Cultures, adreçada a posar en valor la Ruta de la Seda, per al seu foment i les seues divulgació, conservació i defensa.  
Seté. Que la Generalitat, mitjançant l'Agència Valenciana del Turisme, ha començat a treballar en la definició de les línies generals d'una estratègia per al desenvolupament turístic de la Ruta de la Seda, tant pel que fa a la capitalitat de València com a Ciutat de la Seda 2016, com en la definició d'una estratègia a més llarg termini: 2016-2020.  
  
Es tracta d'un projecte turístic que aquesta Agència vol desenvolupar comptant amb la col·laboració i les aportacions de les diverses entitats i institucions fins ara implicades en els programes de la Ruta de la Seda i en la posada en valor del patrimoni seder, o que, amb caràcter general, són essencials per al desenvolupament d'un producte turístic al voltant de la seda.  
Que tant l'Agència Valenciana del Turisme com les altres entitats signants consideren de gran interès la mútua col·laboració i cooperació, i, en virtut d'això, s'han estimat convenient establir una declaració d'intencions conjunta que permeta el desenvolupament de la Ruta de la Seda, i per a això subscriuen el present protocol general de col·laboració. Aquesta col·laboració podrà concretar-se en diferents àmbits: investigació, història i patrimoni, articulació turística i participació conjunta en iniciatives que puguen redundar en un millor desenvolupament del projecte.  
Que l'Ajuntament de València va crear, mitjançant un acord de la Junta de Govern de data 2 d'octubre de 2015, la Comissió Tècnica de Turisme, la qual va celebrar sessió en data 2 novembre 2015 i va acordar que «la coordinació en matèria turística en els diferents àmbits de competència municipal per aconseguir la implementació d'un sistema integral de qualitat turística en destinació, s'exercitaria mitjançant la Fundació Turisme València Convention Bureau».  
Que la planificació de les actuacions a desenvolupar s'ha de fer amb l'adequada i raonable anticipació per garantir l'eficiència i l'eficàcia d'aquestes accions.  
Així, sota el patrocini o lideratge de la Generalitat, mitjançant l'Agència Valenciana del Turisme, tots els signants exposen la seua voluntat d'estrényer relacions i unir esforços per canalitzar, dins d'un marc preestablert, la col·laboració en l'impuls a la iniciativa València, Ciutat de la Seda 2016, i al desenvolupament d'una estratègia per a la Ruta de la Seda 2016/2020, d'acord amb les següents  
  
CLÀUSULES  
  
Primera. Objecte  
Totes les parts acorden subscriure aquest protocol general de col·laboració amb la finalitat d'establir vies de cooperació per a la posada en marxa de totes aquelles accions que promoguen la Ruta de la Seda, tot per complir la Declaració de les Corts del dia 22 juliol 2015.  
  
  
Segona. Àmbit de cooperació del present protocol general de col·laboració  
La col·laboració entre els signants es pot estendre, entre d'altres, a les següents àrees de referència, per constituir les bases de col·laboració:  
a) Definició d'una estratègia turística comptant amb el valor afegit que cadascuna de les entitats signants del present protocol pot aportar.  
  
b) Assessorament mutu en qüestions relacionades amb l'activitat de cada un dels signants.  
c) Coordinació de la realització de projectes i programes d'interés comú.  
d) La investigació, l'anàlisi i l'intercanvi de coneixements, així com la innovació que puga redundar en l'optimització d'eines o aplicacions relacionades amb el desenvolupament de nous productes turístics vinculats a la seda.  
e) Qualssevol altres estratègies o accions que acorden les parts i que siguin considerades d'interés mutu, dins de les disponibilitats de les parts i de les activitats que constitueixen l'objecte del present protocol.  
  
En desenvolupament de les bases de col·laboració es duran a terme les següents línies d'actuació:  
1. Investigació i anàlisi de factors històrics i recursos vinculats a la seda a la Comunitat Valenciana.  
2. Anàlisi d'altres activitats/productes diferents de la seda que a través del mateix corredor comercial van arribar a Espanya i que són susceptibles d'integrar-se en l'oferta turística de la Ruta de la Seda (ceràmica, ventalls, orfebreria, taronges, arròs, etc.).  
3. Estructuració d'un producte turístic, impulsant la participació del sector turístic en el projecte.  
4. Impuls a la participació d'altres sectors econòmics que puguen aportar valor afegit per a la creació d'un producte turístic sòlid i singular, com ara el comercial i l'artesanal.  
5. Disseny i desenvolupament d'una estratègia nacional i internacional de promoció turística, que incloga la realització de suports.  
6. Foment de la investigació, la implementació i la difusió de projectes innovadors de base tecnològica en relació amb la Ruta de la Seda.  
  
7. Suport al desenvolupament d'iniciatives conjuntes per a la millora de la difusió de València, Capital de la Seda 2016. Entre aquestes, cal destacar la celebració de la XII Multaqa de les Tres Cultures, que se celebrarà a València els dies 8 al 12 de juny de 2016.  
8. Execució d'iniciatives de formació i de comunicació i màrqueting dirigides a aconseguir una adequada estructuració de l'oferta i una bona difusió de la Ruta de la Seda.  
  
Tercera. Coordinació i informació  
Per a la consecució correcta d'aquests objectius, i en l'exercici de les seues respectives competències, les parts signants han d'establir mecanismes de coordinació i informació.  
L'Agència Valenciana del Turisme, com a coordinadora del projecte, podrà demanar informació i/o consultar tots els signants d'aquest acord, tant individualment com de forma conjunta. En l'àmbit de les seues respectives competències, l'Agència Valenciana del Turisme i la resta de signants podran arribar a acords amb altres entitats i realitzar aquelles contractacions que estimen convenients per a la bona marxa del projecte.  
  
Quarta. Inexistència d'obligacions econòmiques  
L'aplicació i l'execució d'aquest protocol no suposa obligacions econòmiques per a les parts signants i, en tot cas, haurà de ser atés amb els seus mitjans personals i materials, tot això en els termes que s'estableixen en l'article 11.2 del Decret 176/2014, de 10 d'octubre, del Consell, pel qual regula els convenis que subscrigui la Generalitat i el seu registre.  
  
Cinquena. Comissió de seguiment  
Es crea una comissió de seguiment del present protocol, sense personalitat jurídica pròpia, que estarà integrada per tres representants de l'Agència Valenciana del Turisme que es designen i per un representant de cadascuna de les entitats signants.  
La comissió tindrà les següents atribucions:  
· Executar les línies d'actuació recollides en les bases de col·laboració.  
· Aprovar, per al període corresponent, les actuacions i projectes que es duran a terme.  
· Procedir, si s'escau, a la revisió i adequació.  
· Programar projectes de forma coordinada, determinant els criteris per a la seua realització i verificant el seu seguiment i execució, així com la seua adequació als fins perseguits.  
· Adoptar les mesures que considere més adequades per a la millor organització i funcionament del protocol.  
· Resoldre els problemes d'interpretació i compliment del protocol.  
  
· I també les que estableixen l'article 9.1 i 2 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre.  
Les còpies de les actes, acords o informes que, si cal, emetrà la comissió de seguiment en el desenvolupament i l'execució de les funcions que tinga assignades, es remetran als òrgans directius de les parts que subscriuen el present protocol i, en el cas de l'Agència Valenciana del Turisme, es remetran a la Direcció General de Turisme.  
A les reunions de la comissió de seguiment podran ser convidats experts i/o entitats vinculades al sector turístic o l'objecte del Protocol, en qualitat de col·laboradors.  
El president de l'Agència Valenciana del Turisme designarà el president i el secretari de la comissió de seguiment.  
  
Sisena. Transparència  
En compliment de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana (d'ara en avant, LTCV), els subjectes obligats a això han de procedir a publicar, en el seu corresponent portal de transparència, el present protocol així com el seu text íntegre.  
  
Setena. Durada  
El present protocol general tindrà una durada de quatre anys des de la data de la signatura. No obstant això, podrà produir-se la seua resolució abans de complert el termini, per acord mutu de les parts. En tot cas, les parts es comprometen a finalitzar les activitats que estiguen en curs d'execució, d'acord amb l'informe que, a aquest efecte, elabore la comissió de seguiment.  
El present document constitueix un protocol general de col·laboració, que estableix unes eventuals bases de col·laboració entre les parts, però no constitueix contracte, conveni o instrument jurídic de què es puguen derivar obligacions exigibles entre les parts.  
  
Huitena. Interpretació i jurisdicció  
Qualsevol diferència, pel que fa a la interpretació, l'aplicació i la vigència del present protocol general, serà dirimida per acord comú de les parts, i, en cas de no haver-hi acord, les qüestions litigioses que puguen sorgir respecte del protocol general s'han de sotmetre als òrgans jurisdiccionals competents en matèria contenciosa administrativa de la ciutat de València.  
  
I, en prova de conformitat, signen els intervinents en el lloc i la data indicats en l'encapçalament,  
  
Per la Conselleria d'Educació, Investigació, Cultura i Esport: Vicent Marzà i Ibáñez.  
Per l'Agència Valenciana del Turisme: Francesc Colomer i Sánchez.  
  
Per l- Ajuntament de València: Joan Ribó i Canut.  
El secretari general de l'Administració municipal (Ajuntament de València): Francisco Javier Vila Biosca.  
Per la Universitat de València - Estudi General: Esteban Jesús Morcillo Sánchez.  
Pel Patronat Provincial de Turisme de València de la Diputació de València: Jorge Rodríguez Gramage.  
El secretari general de la Diputació de València: Vicente Boquera Matarredona.  
Per la Cambra Oficial de Comerç, Indústria, Serveis i Navegació de València: José Vicente Morata Estragués.  
Pel Col·legi de l'Art Major de la Seda: Vicente Genovés del Olmo.  
  
Per l'Associació UNESCO València/Mediterrani: José Manuel Gironés Guillén.